**ΟΤΑΝ ΦΥΣΑΕΙ Ο ΑΝΕΜΟΣ**

Αρχή φόρμας

Τέλος φόρμας

Αρχή φόρμας

Τέλος φόρμας

[**BRIGGS RAYMOND**](https://www.politeianet.gr/sygrafeas/briggs-raymond-29343)

Ένα ζευγάρι τυπικών Εγγλέζων που ζουν μόνοι τους στην εξοχή, ετοιμάζουν ένα αντι-πυρηνικό καταφύγιο όταν πληροφορούνται ότι επίκειται πυρηνικός πόλεμος.
Πρόκειται για μια εικονογραφημένη νουβέλα του Βρετανού καλλιτέχνη Ρέιμοντ Μπριγκς του 1982. Θέμα της μια πυρηνική επίθεση της Σοβιετικής Ένωσης στη Βρετανία, από την οπτική γωνία του Τζιμ και της Χίλντα Μπλογκς, ενός ηλικιωμένου ζευγαριού.
Το βιβλίο έγινε ταινία κινουμένων σχεδίων.

# Η ΜΑΥΡΗ ΚΑΛΛΟΝΗ

## ΠΑΙΔΙΚΗ ΔΙΑΣΚΕΥΗ: ΝΤΟΝΑΤΑ ΠΙΤΣΑΤΟ

Αρχή φόρμας

Τέλος φόρμας

Αρχή φόρμας

Τέλος φόρμας

[**SEWELL ANNA**](https://www.politeianet.gr/sygrafeas/sewell-anna-41005)

Η Μαύρη Καλλονή είναι ένα πανέμορφο νεαρό μαύρο άλογο που γεννήθηκε σε ένα αγρόκτημα της αγγλικής υπαίθρου. Ξεκινώντας από αυτές τις ξέγνοιαστες μέρες στο πλάι της μητέρας του, διηγείται την ιστορία του, πώς κατέληξε να σέρνει άμαξες στους πολυσύχναστους δρόμους του Λονδίνου, πώς γλίτωσε από μια τρομερή πυρκαγιά και πώς κατάφερε να σωθεί από την κακομεταχείριση στα χέρια των ανθρώπων. Όμως π Μαύρη Καλλονή, χάρη σε κάποιους καλούς ανθρώπους, θα γνωρίσει και πάλι τπ χαρά της φιλίας και την ελευθερία.
Κλασικά έργα ξαναζωντανεύουν μέσα από υπέροχες εικονογραφήσεις κάνοντας τα παιδιά να αγαπήσουν το λογοτεχνικό βιβλίο. Με τρόπο προσφιλή, διασκεδαστικό και σεβασμό στο πρωτότυπο κείμενο τα κόμικ αποτελούν πολύτιμα εργαλεία για την ανάπτυξη της φαντασίας και της δημιουργικότητας των παιδιών. (Από την παρουσίαση στο οπισθόφυλλο του βιβλίου)

#  Ο ΠΟΛΕΜΟΣ ΤΩΝ ΚΟΣΜΩΝ

## ΚΛΑΣΣΙΚΑ ΕΙΚΟΝΟΓΡΑΦΗΜΕΝΑ, ΤΕΥΧΟΣ 1025

Αρχή φόρμας

Τέλος φόρμας

Αρχή φόρμας

Τέλος φόρμας

[**WELLS HERBERT-GEORGE**](https://www.politeianet.gr/sygrafeas/wells-herbert-george-7724)**,** [**HALL JAMES-NORMAN**](https://www.politeianet.gr/sygrafeas/hall-james-norman-126006)

Ο Τζωρτζ Ουέλς, ο διάσημος συγγραφέας, σ' αυτό το έργο του, επιστημονικής φαντασίας, μεταφέρει τον αναγνώστη σε άγνωστο χρόνο, στο μέλλον, για να ζήσει την τρομερή αγωνία του πλανήτη του...
Άγγλοι αστρονόμοι παρατηρήσανε παράξενες εκρήξεις στον Άρη και σχεδόν ταυτόχρονα έπεσε ένας μετεωρόλιθος κοντά στο Λονδίνο. Από την πρώτη εξέταση φάνηκε πως ο μετεωρόλιθος ήτανε στην πραγματικότητα μια βολίδα μέσα από την οποία βγήκανε κάτι παράξενα πλάσματα. Ήτανε Αρειανοί που χρησιμοποιώντας μια καυτερή ακτίνα καίγανε τα πάντα που βρίσκονταν μπροστά τους. Τις επόμενες ημέρες πέσανε άλλες τρεις παρόμοιες βολίδες και σε λίγο βγήκε μέσα από κάθε βολίδα και μια τεράστια πολεμική μηχανή που σκόρπιζε γύρω της την καταστροφή και τον θάνατο. Οι Άγγλοι στείλανε πυροβολικό για να εξοντώσουνε τους επιδρομείς. Αλλά πριν προφτάσει το πυροβολικό τους να μπει σε δράση, φάνηκε πάλι η καταστρεπτική ακτίνα και το διάλυσε. Ύστερα πήρανε και οι τέσσερες μηχανές μαζί τον δρόμο για το Λονδίνο που οι κάτοικοί του τρέχανε να το εκκενώσουν με όλα τα μέσα συγκοινωνίας, της ξηράς και της θάλασσας. Στο επάνω μέρος κάθε μηχανής βρίσκονταν κλεισμένοι Αρειανοί που την κυβερνούσαν. Ένα τορπιλλοβόλο επιχείρησε να κανονιοβολήσει μια τέτοια μηχανή, δέχτηκε όμως στην στιγμή την τρομερή ακτίνα και διαλύθηκε. [...] (Από την έκδοση)

# Η ΜΑΧΗ ΤΩΝ ΘΕΡΜΟΠΥΛΩΝ

Αρχή φόρμας

Τέλος φόρμας

Αρχή φόρμας

Τέλος φόρμας

[**FIELDS NIC**](https://www.politeianet.gr/sygrafeas/fields-nic-97450)

Η διάρκειας τριών ημερών μάχη στα Στενά των Θερμοπυλών παραμένει έως και σήμερα θρυλική. Μια ηρωική αναμέτρηση στην οποία ο Λεωνίδας, ο βασιλιάς της Σπάρτης, και 300 επίλεκτοι στρατιώτες πέθαναν γενναία στην προσπάθειά τους να καθυστερήσουν την επέλαση των Περσών. Στη Μεσαία Πύλη οι Έλληνες αποφάσισαν να οργανώσουν την άμυνά τους. Την τρίτη και τελευταία μέρα της μάχης πάλεψαν πρώτα με τα δόρατά τους. Όταν αυτά έσπασαν, χρησιμοποίησαν τα ξίφη τους και όταν και αυτά διαλύθηκαν, όρμησαν με γυμνά χέρια στους Πέρσες μέχρι τελικής πτώσης. Αυτό το έξοχα εικονογραφημένο βιβλίο εξιστορεί τα γεγονότα που οδήγησαν στη μάχη των Θερμοπυλών, ενώ καλύπτει ταυτόχρονα και τη ναυμαχία του Αρτεμισίου. (Από την παρουσίαση στο οπισθόφυλλο του βιβλίου)

# BLOODMAN

Αρχή φόρμας

Τέλος φόρμας

Αρχή φόρμας

Τέλος φόρμας

[**POBI ROBERT**](https://www.politeianet.gr/sygrafeas/pobi-robert-102753)

Ο ειδικός πράκτορας του FBI Τζέικ Κόουλ έχει μια μοναδική ικανότητα: να αποκρυπτογραφεί τη γλώσσα των δολοφόνων, αναπαράγοντας τη σκηνή του εγκλήματος στο μυαλό του σαν τρισδιάστατη εικόνα. Μετά από πολλά χρόνια απουσίας, ο Τζέικ επιστρέφει στο πατρικό του, στο Μόντοκ του Λονγκ Άιλαντ, για να δει τον πατέρα του, ο οποίος αυτοπυρπολήθηκε και νοσηλεύεται στο νοσοκομείο σε κρίσιμη κατάσταση.
Όταν μια γυναίκα και ο μικρός της γιος βρίσκονται άγρια δολοφονημένοι λίγο έξω από την πόλη, ο Τζέικ θα κληθεί να βοηθήσει με την εμπειρία του τον σερίφη Μάικ Χάουζερ στην εξιχνίαση του εγκλήματος. Ο Τζέικ Κόουλ θα μπει στο διεστραμμένο μυαλό του δολοφόνου. Αλλά όταν αντιλαμβάνεται ότι το φρικιαστικό διπλό έγκλημα συνδέεται με τη δολοφονία της μητέρας του πριν από τριάντα χρόνια, η υπόθεση γίνεται προσωπική.
Αντιμέτωπος με τα φαντάσματα του παρελθόντος και με την καταιγίδα του αιώνα να κατευθύνεται προς το Μόντοκ, ο Τζέικ ξέρει πως ο χρόνος τελειώνει. Πρέπει να βρει τον δολοφόνο πριν ο Bloodman βρει τον ίδιο... (Από την παρουσίαση στο οπισθόφυλλο του βιβλίου)